PANEVĖŽIO RAJONO SAVIVALDYBĖS TARYBA

SPRENDIMAS

DĖL PANEVĖŽIO RAJONO SAVIVALDYBĖS TARYBOS 2022 M. GEGUŽĖS 5 D. SPRENDIMO NR. T-96 „DĖL PANEVĖŽIO RAJONO SAVIVALDYBĖS BIUDŽETO SUDARYMO, VYKDYMO IR ATSKAITOMYBĖS TVARKOS APRAŠO PATVIRTINIMO“ PAKEITIMO

2023 m. kovo 30 d. Nr. T-69

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos biudžeto sandaros įstatymo 26 straipsnio 1 dalimi, Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, Savivaldybės taryba n u s p r e n d ž i a:

Pakeisti Panevėžio rajono savivaldybės biudžeto sudarymo, vykdymo ir atskaitomybės tvarkos aprašą, patvirtintą Panevėžio rajono savivaldybės tarybos 2022 m. gegužės 5 d. sprendimu Nr. T-96 „Dėl Panevėžio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“:

1. pakeisti 2 punktą ir jį išdėstyti taip:

„2. Savivaldybės biudžetui sudaryti ir savivaldybės biudžeto vykdymo ataskaitų rinkiniui rengti naudojamos Lietuvos Respublikos finansų ministro patvirtintos formos ir Lietuvos Respublikos valstybės ir savivaldybių biudžetų pajamų ir išlaidų klasifikacija.“;

2. pakeisti 8 punktą ir jį išdėstyti taip:

„8. Savivaldybės biudžetas rengiamas vadovaujantis Lietuvos Respublikos Seimo patvirtintais savivaldybių biudžetų finansiniais rodikliais, Lietuvos Respublikos vietos savivaldos įstatymu, Lietuvos Respublikos biudžeto sandaros įstatymu, Lietuvos Respublikos savivaldybių biudžetų pajamų nustatymo metodikos įstatymu, Fiskalinės sutarties įgyvendinimo konstituciniu įstatymu, Lietuvos Respublikos Vyriausybės patvirtintomis Valstybės biudžeto ir savivaldybių biudžetų sudarymo ir vykdymo taisyklėmis, Panevėžio rajono savivaldybės tarybos patvirtintais strateginio planavimo dokumentais, taip pat savivaldybės biudžeto asignavimų valdytojų programomis ir jų sąmatų projektais. Savivaldybės biudžetas sudaromas pagal programas, taikant strateginio planavimo ir biudžeto sudarymo pagal programas principus.“;

3. pakeisti 10 punktą ir jį išdėstyti taip:

„10. Savivaldybės biudžeto projektas rengiamas Savivaldybės mero nustatyta tvarka ir terminais.“;

4. pakeisti 14 punktą ir jį išdėstyti taip:

„14. Parengtas savivaldybės biudžeto projektas teikiamas svarstyti Savivaldybės tarybai Savivaldybės tarybos reglamente nustatyta tvarka.“;

5. pakeisti 20 punktą ir jį išdėstyti taip:

„20. Savivaldybės biudžeto vykdymą organizuoja Savivaldybės meras. Savivaldybės biudžeto kasos operacijas Savivaldybės administracija vykdo per Lietuvos Respublikos kredito įstaigas.“;

6. pakeisti 21 punktą ir jį išdėstyti taip:

„21. Finansų skyrius, vadovaudamasis patvirtintu savivaldybės biudžetu, pajamų paskirstymu ketvirčiais ir asignavimų valdytojų patvirtintomis programų sąmatomis, sudaro metų ketvirčiais paskirstytą savivaldybės biudžeto pajamų ir programų finansavimo planą (išlaidų sąrašą) pagal asignavimų valdytojus, programas ir išlaidų ekonominę klasifikaciją. Savivaldybės pajamų ir finansavimo plano pajamų dalies paskirstymas ketvirčiais rengiamas atsižvelgiant į Valstybinės mokesčių inspekcijos duomenis apie pajamas, pervedamas į savivaldybės biudžetą. Savivaldybės biudžeto pajamų ir programų finansavimo planą (išlaidų sąrašą) tvirtina Savivaldybės meras.“;

7. pripažinti netekusiais galios 22 ir 23 punktus;

8. pakeisti 38 punktą ir jį išdėstyti taip:

„38. Per metus atsiradus būtinybei vykdyti priemones, kurioms asignavimai nebuvo planuoti, biudžetinių įstaigų vadovai ar Savivaldybės administracijos skyrių vedėjai teikia prašymus Savivaldybės tarybai. Finansų skyrius, atsižvelgdamas į finansines galimybes, ruošia sprendimų projektus dėl savivaldybės biudžeto tikslinimo ir teikia svarstyti Savivaldybės tarybai.“;

9. pakeisti 40 punktą ir jį išdėstyti taip:

„40. Savivaldybės mero potvarkiais keičiamas ketvirtinis biudžeto pajamų ir asignavimų paskirstymas, nekeičiant bendrų biudžeto asignavimų ir asignavimų darbo užmokesčiui sumų pagal kiekvieną asignavimų valdytoją, programą ir lėšų šaltinį.“;

10. pakeisti 41 punktą ir jį išdėstyti taip:

„41. Asignavimų valdytojai gali keisti bendros asignavimų sumos paskirstymą ketvirčiais vieną kartą per ketvirtį. Asignavimų valdytojai prašymus dėl 40 punkte paminėtų biudžeto asignavimų pakeitimo pateikia Savivaldybės merui ne vėliau kaip likus 10 dienų iki einamojo ketvirčio pabaigos (2 priedas).“;

11. pakeisti 42 punktą ir jį išdėstyti taip:

„42. Savivaldybės mero potvarkius dėl biudžeto keitimo rengia Finansų skyrius.“;

12. pakeisti 43 punktą ir jį išdėstyti taip:

„43. Finansų skyrius, vadovaudamasis Savivaldybės tarybos sprendimu, Savivaldybės mero potvarkiais ir asignavimų valdytojų įsakymais dėl biudžeto pakeitimo, atlieka pakeitimus finansų valdymo ir apskaitos sistemoje ir asignavimų valdytojams per 5 darbo dienas pateikia pažymas-pranešimus apie asignavimų pakeitimą. Pažymą-pranešimą pasirašo Finansų skyriaus vedėjas (ar jį pavaduojantis specialistas) ir ją išrašęs specialistas.“.

13. Šis sprendimas įsigalioja 2023 m. balandžio 1 d.

14. Šio sprendimo nuostatos pradedamos taikyti, kai naujai išrinkta Savivaldybės taryba susirenka į pirmąjį posėdį.

Savivaldybės meras	Povilas Žagunis